ગુજરાતમાં એકબાજુ પાણીની તંગી ઊભી થઈ રહી છે તો બીજી બાજુ બનાસકાંઠા જિલ્લાના ડીસામાં કેનાલોમાં ગાબડા પડવાનો સિલસિલો યથાવત રહ્યો છે. વાવના ચારડા ડિસ્ટ્રીબ્યૂટર કેનાલમાં 10 ફૂટનું ગાબડું પડતાં પાણીનો બગાડ શરૂ થયો છે અને તેના કારણે આસપાસના ખેતરોમાં જ્યાં દિવેલાનો ઊભા પાક પર પાણી ફરી વળતાં ખેડૂતોને ભારે નુકસાન સહન કરવાનો વારો આવ્યો છે. ખેડૂતોનો અને સ્થાનિક લોકોનો આક્ષેપ છે કે, રાજ્ય સરકાર દ્વારા જે કેનાલો બનાવવામાં આવી છે તેમાં કોન્ટ્રાક્ટર દ્વારા હલકી ગુણવત્તાની કામગીરીને લીધે ગાબડાં પડ્યાં છે અને રાજ્ય સરકાર કે સંબંધિત વિભાગો દ્વારા આ મામલે કોઈ કાર્યવાહી હાથ ધરવામાં નથી આવી રહી.